open-index/open-wikipedia-markdown huggingface dataset:
Hammerfest kraftverk

**Hammerfest Kraftverk** er et vannkraftverk i Hammerfest kommune i Finnmark.

Kraftverket utnytter  fallet fra inntaksmagasinet  til Storvannet. Vestfjelldammen er største magasin for verket og reguleres mellom 205 og 193 moh. Glimmevatnet og Rundvannet er også magasiner for verket. Glimmevannet reguleres mellom 230 og 222 moh og Rundvannet mellom 239 og 233 moh.

Installert effekt er 1,1 MW. Midlere årsproduksjon er på 5 GWh. Eier er Hammerfest Energi.

Det første kraftverket ble bygd her i 1891, med 40 meter fallhøyde. Det var eid av kommunen og ga kraft til gatebelysning. I nesten 50 år var dette kraftverket, med diverse utvidelser, alene om å forsyne Hammerfest. I 1944 ble alt ødelagt av tyskerne under tvangsevakueringen.

I 1946 var et provisorisk kraftverk i drift, inntil dagens kraftverk stod ferdig året etter.

## Referanser


## Kilder
* 
* NVE vannkraftdatabase
* Store Norske Leksikon: Norges første kommunale kraftverk
* NVE: Historikk
Nanna Paus Wessel

**Nanna Wessel Sundt** (født 18. desember 1976), født Nanna Paus Wessel, er en norsk kunstfotograf. Hun har hatt utstillinger i Norge og England. 

Hun vokste opp i Bærum (der familien eide Tanum gård) og Sveits, og er utdannet ved North Oxfordshire College of Art and Design og Kent Institute of Art and Design.

I forbindelse med Kittelsen-jubileet debuterte hun i 2007 med separatutstillingen «Hommage to Kittelsen» i Galleri Arctandria i Oslo, som gjaldt naturområder, som dype skoger og stille vann i Telemark. Hun deltok også i utstillingen Lovende kunstnere i Asker og Bærum samme år. Hun deltok i 2008 sammen med Pål Hermansen, Erik Burås og Rolf M. Aagaard i en fotoutstilling i Moskva, i galleriet Winzavod. I 2014 hadde Galleri Nicolines hus i Kragerø roterende separatutstillinger av Nanna Wessel, Kjell Nupen, Elisabeth Werp og Nico Widerberg.

Hun giftet seg med skipsmegler Jan Erik Sundt i 2008 og tok navnet Sundt samme år.

## Referanser

## Eksterne lenker
*
Sheriffen (film)

***Sheriffen*** (originaltittel: *High Noon*) er en amerikansk westernfilm fra 1952, regissert av Fred Zinnemann. Hovedrollene er spilt av Gary Cooper og Grace Kelly.

## Handling
Sheriffen Will Kane (Gary Cooper) skal gifte seg med kvekeren Amy (Grace Kelly). Rett etter bryllupet kommer telegrafisten og rapporterer at en gammel kriminell ved navn Frank Miller er kommet for å drepe sheriffen. Sheriffen hadde for lenge siden dømt ham til å henges, men det ble gjort om til livstid, og så greide han å rømme. Først rømmer Kane og Amy av gårde etter oppfordring fra de andre i byen, men plutselig ombestemmer sheriffen seg og sier at han ikke vil være feig, og drar tilbake. Alle sier at han bør reise men han vil ikke dra før Miller er død, sier han. Sheriffen spør borgerne om de vil være med å kjempe mot Miller. Noen sier først ja, men etterhvert ombestemmer de «feige» seg. Kane må ta alle fire, Miller og hans menn, alene. 

Amy skulle egentlig rømme alene med 12-toget, men når hun hører skudd idet toget skal til å gå, løper hun ut. I gaten finner hun en mann som ligger død, men ser at sheriffen allerede har skutt Pierce. Sheriffen løper så inn i et fjøs, og da kommer Colby inn, men Kane skyter han også. Men så tenner Ben Miller på en lykt og hiver den på høyet i fjøset, så det tar fyr i låven. Kuene og hestene blir redde og begynner å bråke når røyken kommer inn. Kane slipper dyrene løs og slenger seg på den ene hesten på vei ut til hovedgaten. Ben og Frank Miller følger etter, hvor Ben stiller seg opp på hjørnet av sheriffens kontor. Inne på kontoret gjemmer Amy seg, og når Ben må sette i nye patroner, finner Amy en pistol og skyter ham bakfra. Sheriffen hadde i mellomtiden flyktet inn på et annet kontor. Men da går Frank Miller inn på sheriffkontoret, tar med seg Amy som gissel, går ut på hovedgaten og sier «Kom ut Kane, ellers ender vennen din som Colby» Sheriffen kommer ut, men da vrir Amy seg løs. Miller prøver å skyte Kane, men Kane er raskere og skyter Miller først.

## Medvirkende

* Gary Cooper som sheriff Will Kane
* Grace Kelly som Amy Fowler Kane
* Lloyd Bridges som visesheriff Harvey Pell
* Katy Jurado som Helen Ramírez
* Thomas Mitchell som borgermester Jonas Henderson
* Otto Kruger som dommer Percy Mettrick
* Lon Chaney jr. som Martin Howe, den tidligere sheriffen
* Ian MacDonald som Frank Miller
* Eve McVeagh som Mildred Fuller
* Henry Morgan som Sam Fuller
* Morgan Farley som dr. Mahin, prest
* Harry Shannon som Cooper
* Lee Van Cleef som Jack Colby, et gjengmedlem
* Robert J. Wilke som Jim Pierce
* Sheb Wooley som Ben Miller

## Priser og nominasjoner
### [[Oscar]]
;Vunnet
* Beste mannlige hovedrolle – Gary Cooper
* Beste filmklipp – Elmo Williams, Harry W. Gerstad 
* Beste originalmusikk – Dimitri Tiomkin 
* Oscar for beste sang – «High Noon (Do Not Forsake Me, Oh My Darlin')» – Dimitri Tiomkin (melodi), Ned Washington (tekst) 

;Nominert
* Beste regi – Fred Zinnemann
* Beste film – Stanley Kramer
* Beste filmatisering – Carl Foreman

## Referanser


## Eksterne lenker

*
LINK

**LINK** – Scene Finnmarks allmennpraktiserende jazzensemble, som ble initiert i 1994 av Scene Finnmarks daværende leder Harald Devold.

## Hammerfest
Ensemblet har til en hver tid hatt base i Hammerfest og har bestått av allsidige musikere innen rytmisk musikk, som etter tjeneste i ensemblet har gått videre til karrierer som frilansmusikere. Herunder trommeslager, Roger Johansen, pianist Erik Halvorsen (Sondre Lerche) og trommeslager Ivar Thormodsæter. Pianist Ole Fredrik Norbye har også vært tilknyttet ensemblet.

## Backingensemble
LINK opererer innenfor mange sjangere, herunder jazz, pop og rock, alt fra rendyrket jazztrio til backingband for artister som legger ut på turné i Finnmark og landsdelen forøvrig, som f.eks. Mari Boine, Anne Grete Preus, Sondre Lerche, Marte Heggelund, Angélique Kidjo, Morten Abel, Petter Carlsen, Frode Alnæs, Hallgeir Pedersen, Kai Somby og Marit Hætta Øverli.

## Dyrker egenart
LINK er Norges eneste ensemble innen rytmisk musikk med faste heltidsstillinger. I tillegg til et utstrakt samarbeid med forskjellige utøvere, fokuserer LINK på utvikling av sitt eget kunstneriske uttrykk, med låtmateriale som i stadig større grad er egenkomponert.

## Eksterne lenker
Scene Finnmark
Nikanor Teratologen

**Nikanor Teratologen**, pseudonym for **Niclas Lundkvist** (født 27. oktober 1964 i Kåge) er en svensk forfatter.

Han debuterte med romanen *Äldreomsorgen i Övre Kågedalen* i 1992, som vakte stor skandale i Sverige da den kom. Romanen er oversatt til norsk av Stig Sæterbakken. Siden debuten har Teratologen utgitt ytterligere tre romaner og en aforismesamling. I tillegg har han gjort seg bemerket med oversettelser, blant annet av Nietzsche.

## Referanser
Soma

**Soma** er en bydel i Sandnes. Bydelen ligger vest for sentrum, og grenser i nord til Lura, i sør til Malmheim og Stangeland, i øst til Trones og Sentrum og i vest til Sola kommune.

Navnet kommer av Soma gård, der det er avledet fra det gammelnorske *sómi* for heder og ære.

## Bebyggelse og infrastruktur
Europavei 39 og riksvei 44 passerer i sørøstre del av bydelen og utgjør ringveier rundt Sandnes by. Øst for disse ligger deler av boligområdet Smeaheia, som er eneste tettbebyggelse i bydelen. Riksvei 509 går gjennom hele bydelen, fra Sola grense til Stangeland bydel, og er hovedferdselsåre mellom Sandnes og Stavanger lufthavn.

Soma skole er bydelens eneste barneskole, og Soma kapell er seremonikirke i Gand prestegjeld.

## Næring
Ved ringveiene går byggegrensen for byen, og vest for denne består Soma av jordbruksområder. Øyen som oppstår mellom veiene vil bli bygget ut som næringsområde. Nordvest lå tidligere en del av Somaleiren som nå omarbeides til hovedkontor for Stangelandgruppen. Besøksgården Soma gård ligger langs riksvei 509, og nord for denne ligger Bærheim Golfpark.

## Historie

### Kirkested
I middelalderen ble det bygget en kirke på stedet.  Kirken nevnes i et dokument fra ca. 1280, og ble erstattet av en ny kirke rundt 1640. Soma kirkested ble nedlagt i 1839, men det finnes fortsatt en gammel kirkegård på Soma.

### Somaleiren
Somaleiren ble bygget av tyskerne som forlegning for soldater under andre verdenskrig.  Etter krigen ble leiren brukt av Luftvernartilleriet, i tilknytning til Sola flystasjon. Også Kavaleriet og Panserverndivisjonen var i perioder forlagt til Soma.

Hærens tekniske verksted i Somaleiren ble opprettet 1977.

Både på 50-, 60- og 70-tallet ble Somaleiren brukt til repetisjonsøvinger.  Siste øving var i 1993.  Etter dette brukte Rogaland Infanteriregiment leiren som depot for våpen og klær. 

Rogaland Krigshistoriske Museum har tilholdsrom i gamle brakker i leiren.

I 2007 blei leiren omregulert til sivile formål.

## Referanser
Snø og ild

***Snø og ild***, med undertittelen  *en musikal om [[Umberto Nobile]] og [[Roald Amundsen]] i luftskip over Nordpolen*, ble skrevet av Arne Berggren og Sigrid Edvardsson, med musikk av Asbjørn Ruud. Musikalen hadde premiere 13. oktober 2007 i Varangerhallen i Vadsø.

Musikalen tar utgangspunkt i historiske begivenheter fra 1928. 

Hovedrollene spilles av Lars Jacob Holm som Umberto Nobile og Reidar Sørensen som Roald Amundsen. Musikalen er produsert av Teaterfabrikken 70°N 30°Ø i samarbeid med Musikk i Finnmark. 

## Eksterne lenker
* Snø og ild
* Teaterfabrikken 70°N 30°Ø 
* Scene Finnmark
David Palmer (fiktiv person)

**David Palmer** er en fiktiv person i den amerikanske TV-serien 24, og ble spilt av Dennis Haysbert.
Han har vært med i fem sesonger av serien. Han var med i alle episodene i sesong 1, 2 og 3, og kom tilbake som gjesteskuespiller i 6 episoder i slutten av sesong 4, fordi fansen ville ha ham tilbake, og en opptreden i første episode av sesong 5, der han ble skutt og drept. Palmer er en av dem som har vært med i flest episoder i serien, bak Tony Almeida og Jack Bauer.

## Sesonger
### Sesong 1
I sesong 1 var David Palmer senator i USA. Noen terrorister under ledelse av Andre Drazen hadde som mål å snikmyrde senatoren. Heldigvis klarer CTU med Jack Bauer i spissen å stoppe terroristene, og Palmer blir president. 

### Sesong 2
I sesong 2 er han presidenten i USA. han må ta mange beslutninger vedrørende en ny atomkrig. Men han kommer seg ut av krisen til slutt. Sesongen slutter med at Palmer faller sammen på en pressekonferanse etter at han har blitt forgifet under et attentatforsøk. 

### Sesong 3
I sesong 3 er han fortsatt president, og har kommet seg etter attentatforsøket. Han er midt i en presidentvalgkamp mot senator John Keeler når dagens begivenheter starter. Han gjør en glimrende jobb som president denne sesongen, men blir tvunget av Keeler til å gå trekke seg fra valgkampen, fordi han har bevis som knytter Palmer indirekte til en drapssak, men hans ekskones død medvirker også til hans valg om å trekke seg.

### Sesong 4
Etter at Palmer gikk av som president, skulle han egentlig ikke bli med i sesong 4. Men fansen likte ikke at det bare kom nye karakter, og de gamle ble borte, han kom derfor tilbake i de 6 siste episodene av sesongen. Der må han hjelpe Charles Logan med å fatte beslutninger, fordi han akkurat har tatt over som president, og føler han ikke klarer det når det er krise og terrorister truer med å smelte ned atomreaktorer. David hjelper også Jack Bauer med å fake sin egen død, ved hjelp av Tony Almeida, Michelle Dessler og Chloe O'Brian, fordi Jack må gjemme seg for kineserne.

### Sesong 5
Han kommer tilbake i episode 1 i sesong 5, der han blir skutt og drept av en skarpskytter, rett foran broren sin, Wayne Palmer. Han dør i brorens armer. Palmer blir drept fordi han er en av de fire som ennå vet at Jack er i live. Tre av de fire blir drept. Chloe O' Brian lever fortsatt. Å drepe dem var en av operasjonene i Sentox nervegass-konspirasjonen som senere viser å være ledet av president Charles Logan og enda verre, Jacks bror Graem Bauer.

## Eksterne lenker
*
Einar Kalsæg

**Einar Kalsæg** (født 1979) er en norsk fotballspiller som spiller for Lillehammer FK.

Han har tidligere spilt for Eidsvold Turn, Kongsvinger, Moss, FK Tønsberg og i Tippeligaen for Strømsgodset.

## Referanser


## Eksterne lenker
*
Michelle Williams

**Michelle Ingrid Williams** (født 1980) er en amerikansk skuespillerinne. 

Williams vokste opp i Montana i USA, og er norsk-amerikaner da tippoldemoren på morsiden var norsk emigrant, det samme var også hennes oldefar, som vokste opp på Namdalseid i Nord Trøndelag, og reiste til USA i 1902. Som 9-åring flyttet hun og foreldrene til Los Angeles, slik at hun kunne satse på å bli skuespiller. Gjennombruddet kom i ungdomsserien *[[Dawson's Creek]]* i 1998, der hun fikk rollen som den trøblete nabojenta Jen Lindley.

Williams er nok mest kjent som Alma Del Mar i filmen *[[Brokeback Mountain]]* fra 2005. Film førte til at hun ble nominert til Oscar for beste kvinnelige birolle. Under innspillingen av *[[Brokeback Mountain]]* i 2004 innledet hun og Heath Ledger et forhold, og i oktober 2005 fikk de en datter sammen.

Williams ble nominert til Oscar for beste kvinnelige hovedrolle for rollen som Cindy i *[[Blue Valentine (film)|Blue Valentine]]* til Oscar 2011.

I 2018 giftet Williams seg med musikeren Phil Elverum.

## Utvalgt filmografi

## Referanser


## Eksterne lenker
* 
* Michelle-Williams.net fanside
Ayrshire and Arran

**Ayrshire and Arran** er et stattholderskap i Skottland. Det består av regionene East Ayrshire, North Ayrshire og South Ayrshire.

Regionene i stattholderskapet har felles valg-, takserings- og helsestyrer.
Tupilaq

En **tupilaq** eller **tupilak** var en figur med magiske krefter i gammel grønlandsk mytologi, som trolldomskyndige kunne bruke til å drepe, skade eller bringe sykdom til en motstander eller fiende. 

## Bruk
Den som skulle bruke tupilaqen, samlet sammen ulike materialer og trakk seg tilbake for å lage figuren. Han satt ute i naturen, på et hemmelig sted, og bandt materialene sammen. Her sang han trylleviser, og lot figuren suge kraft fra sine kjønnsorganer før den var klar for bruk. Deretter ble den sjøsatt for å finne og ødelegge en fiende. Materialene kunne komme fra dyr, fugler og til og med barnelik, og kunne være lagd av skinn, bein, hår, tenner o.l. 

Bruken av tupilaq var ikke uten risiko for den som brukte den heller. Siden den ble sendt for å ødelegge noen som hadde større magiske krefter enn den som sendte den, kunne man risikere at mottakeren sendte den tilbake for drepe den som først lagde den. 

Dessverre finnes det ingen opprinnelige tupilaqer som er bevart, fordi materialene de ble lagd av, går i oppløsning over tid. De første europeerne som kom til Grønland ble fascinert av de innfødtes fortellinger om disse figurene, og inuittene begynte derfor å lage dem av bein fra spermhval for å selge til de tilreisende. 

## I dag
I dag lages tupilaqer i mange former og størrelser, og av ulike materialer som horn, tre, bein, narhvaltann og reingevir. De er en viktig del av grønlandsk kulturarv og kunst. Som samleobjekter er de høyt priset. 

## Se også
* Fetisj
* Idol
* Ganding
* Voodoo
## Eksterne lenker
Varangermusikerne

**Varangermusikerne** betegner Scene Finnmarks to utøvende musikere i Øst-Finnmark. Musikerne lokalisert til Vadsø, og har alle solid utdannelse og erfaring fra klassisk og rytmisk musikk.

## Medlemmer
* Anna Rostrup &ndash; klarinett
* Asbjørn Ruud &ndash; gitar

Harald Devold (saksofon) var tidligere med.

## Produksjoner
* "Snø og ild" &ndash; Finnmarks første fullskala-musikal

## Eksterne lenker
*Ansatte Scene Finnmark http://scenefinnmark.no/index.php/sf/kontakt
Anniella

* *Anniella geronimensis* 
* *Anniella pulchra*

***Anniella*** er en gruppe lemmeløse øgler som bare omfatter to arter med en begrenset utbredelse i sørvestre USA og tilstøtende deler av Mexico. Av utseende minner de om den europeiske stålormen.

Karakteristisk for kroppsbygningen er at de ikke har en langsgående fold langs kroppsida, og at halen er betraktelig kortere enn kroppen. Total lengde er maksimalt 30&nbsp;cm. De lever for det meste nedgravd på steder med varm, løs jord og tilstrekkelig vegetasjon, og eter insekter og edderkopper. Begge artene føder levende unger. 

Utbredelsen til artene er:

* *Anniella pulchra* – California fra San Francisco Bay Area sørover til den meksikanske grensen. Den finnes både langs kysten, og i San Joaquin Valley, og går opptil 1500 m over havet i Sierra Nevada. I Mexico finnes den i nordvestre Baja California.
* *Anniella geronimensis* – er bare kjent fra et begrenset område langs stillehavskysten i Baja California. Utbredelsen overlapper delvis med *A. pulchra*.

I Nord-California har *A. pulchra* ofte mørk farge, og disse populasjonene ble tidligere skilt ut som en egen underart, *A. p. nigra*. Denne underarten anerkjennes ikke lenger, fordi den er vanskelig å avgrense. En undersøkelse av mitokondrielt og nukleært DNA hos *A. pulchra* har avdekket stor genetisk diversitet, og at det innenfor arten er fem uavhengige avstamningslinjer.

Fossile rester etter *Anniella* fra miocen er funnet i California. En mulig slektning er den utdødde *Apodosauriscus* fra eocen i Wyoming. Den sistnevnte slekten var ikke så sterkt tilpasset et gravende levevis.

Slekten *Anniella* ble først beskrevet av John Edward Gray (1852), som mente at den hørte til blant skinkene. Den taksonomiske posisjonen til slekten har hele tiden vært omdiskutert. Edward Drinker Cope plasserte dem i egen familie, Anniellidae (1864). Likheten med stålormer ble påpekt av Boulenger (1884), og dette synet har fått støtte av mange. Morfologiske studier tyder på *Anniella* er nær i slekt med stålormslekten *[[Anguis]]*, mens analyse av mitokondrielt DNA derimot viser at *Anniella* er søstergruppe til alle andre stålormer. Det vanlige synet nå er enten å plassere *Anniella* blant stålormene, eller å sette dem i egen familie, Anniellidae.

## Referanser



## Eksterne lenker
* 
* The Reptile Database: Anniellidae
* CaliforniaHerps.com: ''Anniella pulchra'' – California Legless Lizard
* Mexico Herpetology: ''Anniella''
Skinsnes

**Skinsnes** er et strøk i tettstedet Mandal øst for Mandal sentrum i Lindesnes kommune. Det har 535 innbyggere pr 2009 ifølge SSB.

Før byutvidelsen i 1964 var Skinsnes den del av Halse og Harkmark som lå nærmest byen. Området var tidligere preget av elva Kvisla, som var en arm av Mandalselva. Etter hvert som byen fikk behov for flere industritomter, ble Kvisla fylt ut. I dag er en rekke transportrelaterte bedrifter lokalisert på Skinsnes. Her finnes også Statens vegvesen sin stasjon i Mandal.
Kammerfosselva

**Kammerfosselva** er en elv i Kragerø kommune i Telemark. Den er en del av Kragerøvassdragets utløpselv fra Toke ned til Åtangen ved Kilsfjorden, ikke langt fra Kragerø by.

Egentlig utgjør Kammerfosselva kun den nederste delen av utløpselva, fra Vadfoss og ned til havet. Denne strekningen er 3,8 kilometer lang. Men ofte brukes betegnelsen på strekningen fra Tveitereid og ned, som er 7,3 kilometer lang. Den brukes også på hele den 17,5 kilometer lange elva fra Toke og ned til Kilsfjorden.

## Referanser
Lamborghini 400GT Monza

**Lamborghini 400GT Monza** er en prototype fra den italienske bilfabrikken Lamborghini, basert på produksjonsmodellen Lamborghini 400GT. Den ble presentert på bilutstillingen i Barcelona i 1966. 400GT Monza ble designet og håndbygget av Neri & Bonacini, som nok var mest kjent for Ferrari-spesialmodeller, men også hadde bygget den første Lamborghini-prototypen, 350GTV.

Kort tid etter den første og eneste visningen i Barcelona i 1966 ble 400GT Monza solgt til en privat samler i Spania, som brukte bilen aktivt frem til 1970. Senere hersket det stor tvil om bilen fortsatt eksisterte, helt til den dukket opp på en auksjon i London den 5. desember 2005, hvor den ble tilbudt for salg av den opprinnelige eierens familie etter hans død. Bilen ble solgt for 315&nbsp;000 dollar, omkring 1&nbsp;900&nbsp;000 norske kroner.
Josef Hilmar Jørgensen

**Josef Hilmar Jørgensen** (født 28. mai 1892 i Kristiania, død 2. november 1961 i Oslo) var en norsk orgelbygger som i 1939 overtok J. H. Jørgensens Orgelfabrik etter sin far og drev den videre.

Foreldrene hans var orgelbygger Jens Henrik Jørgensen (1864–1946) og Marie Helene født Guldbrandsen (1869–1911).

Josef Hilmar Jørgensen giftet seg den 16. mai 1922 med lærer Annette Wirstad (1894–1991), som var datter av kjøpmann Ole Olsen Wirstad (1846–1923) og kona Karen Hansen (f. 1855). Josef Hilmar og Annette hadde tre barn: Ole Gunnar, Bjørn og Anne Marie Jørgensen. Anne Marie giftet seg i 1954 med Kåre Willoch.

Josef Hilmar Jørgensen ble i 1951 tildelt kongens fortjenstmedalje i gull for sin fremragende innsats for norsk orgelkultur.

## Referanser




## Litteratur
* 
* 
* Stein Johannes Kolnes: J.H. Jørgensen i Norsk biografisk leksikon
* *Illustrert norsk næringslivsleksikon* bind 1 (1938)

## Eksterne lenker
*
Tesco Kipa

**Tesco Kipa** er en tyrkisk supermarked-kjede. Den eies av kjeden Tesco og bærer derfor Tesco-navnet.

## Eksterne lenker

* Offisielt nettsted  *(på tyrkisk)*
* Presentasjon av Adm. dir. (februar 2011)
Daniel Dravot

Den fiktive skikkelse **Daniel Dravot** er en av to hovedpersoner i novellen *The Man Who Would Be King* skrevet av Rudyard Kipling, og også filmatiseringen fra 1975. Daniel Dravot, og hans sammensvorne Peachey Carnehan, er frimurere og reiser til Kafiristan i Sentral-Asia for å bli konger.
Abronia

**Abronia** kan sikte til:

* ''Abronia'' (botanikk), en slekt i mirakelblomstfamilien
* ''Abronia'' (zoologi), en slekt stålormer
Harald Devold

**Harald Devold** (født 13. mai 1964 i Langevåg, død 19. februar 2016 i Drammen) var en norsk jazzsaksofonist (altsaksofon/sopransaksofon/fløyte). Han er kjent ellers både som storbandarrangør, komponist og som musikk-politisk aktiv. Devold vokste opp i Langevåg i Sula kommune i Møre og Romsdal.

## Oslo Groove Company
Devold tok sin musikalske utdannelse ved Norges musikkhøgskole. Som musiker er han kjent for sin allsidighet og var fra 1980-tallet en av Norges hyppigst benyttede frilansmusikere. Han var pådriver for storbandet Oslo Groove Company som fikk Spellemannprisen i 1990.

## Musikk-politisk aktiv og musikkprodusent
Devold bosatte seg i Vadsø i 1995 og arbeidet siden da som leder for Scene Finnmark, som blant annet disponerer landsdelsmusikergruppene LINK og Ensemble Noor. Han var produsent i Scene Finnmark. Her har han vært med på å igangsette en rekke produksjoner, som har turnert over hele Barentsregionen samt vært sentral i å knytte kontakter mellom norske og russiske musikere. Blant disse produksjonene finner vi artister som Angélique Kidjo, Morten Abel, Frode Alnæs, Hallgeir Pedersen, Kai Somby, Sondre Lerche, Mari Boine, Petter Carlsen, Marte Heggelund, Ivar Thomassen, Marit Hætta Øverli, Inga Juuso, Anne Grete Preus, Hector Bingert og Knut Kristansen. Som musiker har han også samarbeidet med ulike samiske artister, som saksofonist i Siellu Dalkas som ga ut plate i 2006. Devold ble i 2005 valgt som styreleder i Norsk Jazzforum (NJF).

## Referanser



## Eksterne lenker
* - 19k - ''Finnmarken''
* - 24k - ''Scene Finnmark'' 
* – 37k – ''NJF''
Asbjørn Ruud (musiker)

**Asbjørn Ruud** (født 11. februar 1962 på Darbu ved Kongsberg) er en norsk gitarist fra Vadsø i Finnmark. 

Han er utdannet ved Norges musikkhøgskole og Universitetet i Oslo. I løpet av siste del av 1980-tallet etablerte han seg som en allsidig utøver i hovedstadens musikkmiljø, og ble en hyppig anvendt musiker i ulike sammenhenger: radio, TV, teater og ulike band – blant annet fast «husgitarist» i TV-showet fra Momarkedet elleve år på rad.

Han spilte i Oslo Groove Company som fikk Spellemannprisen 1990. Fra 1996 har han vært ansatt i Scene Finnmark, der han har hatt stlling som utøver og produsent. Hans utøveroppgaver har blant annet vært leder for lokale husband og støttemusiker for blandakor til turnéer med norske og utenlandske artister. I tillegg er han engasjert som komponist til musikkspillet *[[Snø og ild]]*.

Hans produsentoppgaver er primært knyttet til rytmiske produksjoner, blant annet konsertserien *[[Rytmeligaen]]*. Han er med i trioen Så rart! som har satt melodi til Inger Hagerups tekster og ble nominert til Spellemannprisen 2019 i klassen barneplate.

## Referanser


## Eksterne lenker
* Scene Finnmark
Erik Haatvedt

**Stein Erik Haatvedt** (født 9. mars 1946, død 25. april 2010) var ordfører i Tinn kommune. Han representerte Arbeiderpartiet og var ordfører fra 2003 og frem til han døde i 2010. Han var en populær ordfører og hadde stor oppslutning i kommunen, som ved valget i 2007 hadde direkte ordførervalg. 

Rjukan har vært inne i en stor omstillingsperiode, og Erik Haatvedt brukte mye tid på å finne løsninger som kunne gi nytt liv til stedet. Blant annet har kommunen og Hydro i fellesskap inngått en intensjonsavtale med Norsk Titanium om å produsere titan på Rjukan.

Denne avtalen blir det nå mest sannsynlig ikke noe av, fordi den offentlige støtten ikke var tilstrekkelig for Hydro. På grunn av denne manglende økonomiske støtten truet Haatvedt med å melde seg ut av AP, men han gjorde ikke alvor av utmeldingen. 

## Referanser




## Eksterne lenker
* Om Haatvedt hos Radio Rjukan
Parlamentsvalget i Storbritannia 1987

**Parlamentsvalget i [[Storbritannia]]** den 11. juni 1987 var den tredje seieren på rad for statsminister Margaret Thatcher og det konservative parti. 

Labour, med partileder Neil Kinnock i spissen, gjorde et bedre resultat enn i det foregående valget, men var langt i fra å erobre regjeringsmakten.

*Totalt antall stemmer: 32 530 204. Alle partier med mer enn 10 000 stemmer er vist.*
Plaid Cymru

**Plaid Cymru**  (walisisk *«Wales-partiet»)* er et politisk parti i Wales, Storbritannia, som har uavhengighet for Wales som politisk målsetning.

Siden slutten av 1990-tallet heter partiet formelt **Plaid Cymru – The Party of Wales**, men det benevnes oftest Plaid Cymru, selv på engelsk.

Partiet ble grunnlagt i 1925. Det har alltid stått sterkest i de delene av Wales der det walisiske språket har stått sterkest. Partiets representanter i det parlamentet samarbeider med Scottish National Party. I EU-parlamentet inngikk de i gruppen De grønne/Den europeiske frie alliansen.

## Referanser


## Eksterne lenker
* 
*
Polen rundt 2007

**[[Polen rundt]] 2007** (også kjent som Polen rundt 64) pågikk mellom 9. og 15. september og bestod av syv etapper. Rittet åpnet med en ekstremt kort lagtempo i Warszawas gater.

## Etapper

### 1. etappe: Warszawa, 3 km ([[Lagtempo (sykling)|lagtempo]])
09-09-2007

### 2. etappe: Plonsk - Olsztyn, 202.4 km
10-09-2007

### 3. etappe: Ostroda - Gdańsk, 192.2 km
11-09-2007

### 4. etappe: Chjnice - Poznan, 242.3 km
12-09-2007

### 5. etappe: Wrzesnia - Swidnica, 255.7 km
13-09-2007

### 6. etappe: Dzierzoniow - Jelenia Gora, 181.2 km
14-09-2007

### 7. etappe: Jelenia Gora - Karpacz, 147.7 km
15-09-2007

## Resultater

### Sammenlagt

----

### Poengkonkurransen

----

### Klatrekonkurransen

----

### Spurtkonkurransen

----

### Lagkonkurransen

## Eksterne lenker
*
Hakkasteik

**Hakkasteik** er en kjøttrett som stammer fra Hardanger. Hakkasteik er malt kjøtt fra svin, kalv og fårekjøtt, blandet med kokte byggryn. I noen tilfeller er det brukt viltkjøtt. Matretten har lange tradisjoner i Hardanger der retten gjerne blir servert som nattmat i bryllup. I den tiden bryllup varte i tre dager, ble hakkasteik servert den andre eller tredje dagen. Det er normalt å bruke både salt kjøtt, røkt kjøtt og ferskt kjøtt i den samme retten.

## Oppskrift
Dette er et eksempel på hvordan hakkasteik kan lages, det er mulig å variere med forskjellige kjøttyper der noe er røkt, noe er saltet og noe er ferskt.

* 250 g saltet og eller røkt fårekjøtt
* 250 g saltet og røkt flesk
* 250 g ferskt kalvekjøtt
* 1 1/2 dl byggryn
* pepper

Det salte kjøttet og flesket vannes ut natten over. Byggrynene legges i vann natten over. Det salte og røkte kjøttet kokes mørt i en gryte med rikelig med vann uten salt. Det ferske kjøttet kokes mørt i en gryte med rikelig vann med litt salt. Byggrynene kokes møre i bløtevannet. Alt kjøtt renses og males på kvern, deretter blandes alt, det tilsettes kokekraft til steiken får en konsistens som tykk grøt. Før servering gis retten et oppkok samtidig som den smakes til med pepper. Serveres med kokte poteter.

## Kilder
* www.matoppskrift.no om hakkasteik
Abronia (botanikk)

* *[[Abronia alpina]]*
* *[[Abronia ameliae]]*
* *[[Abronia ammophila]]*
* *[[Abronia angustifolia]]*
* *[[Abronia argillosa]]*
* *[[Abronia bigelovii]]*
* *[[Abronia bolackii]]*
* *[[Abronia carletonii]]*
* *[[Abronia cycloptera]]*
* *[[Abronia elliptica]]*
* *[[Abronia fragrans]]*
* *[[Abronia latifolia]]*
* *[[Abronia macrocarpa]]*
* *[[Abronia maritima]]*
* *[[Abronia mellifera]]*
* *[[Abronia nana]]*
* *[[Abronia pogonantha]]*
* *[[Abronia turbinata]]*
* *[[Abronia umbellata]]*
* *[[Abronia villosa]]*

***Abronia*** er en slekt i mirakelblomstfamilien. De hører hjemme på sandjord i det vestlige Nord-Amerika.

## Eksterne lenker
*
Tor Egil Braseth

**Tor Egil Braseth** (født 4. januar 1975) spiller piano og ulike elektroniske tangentinstrumenter, og har bakgrunn fra Musikkonservatoriet i Tromsø, der han har studert med
Tori Stødle, Birthe Johansen og Jan Gunnar Hoff.

Braseth har spilt med en rekke bandkonstellasjoner og artister fra norsk musikkliv og han har medvirket både som musiker, arrangør og komponist i flere oppsetninger ved blant annet Hålogaland Teater, Beaivvás Sámi Teáhter, Folketeatret, Oslo Nye Teater og Edderkoppen Scene i Oslo. Han var 3. kapellmester og Keyboard 2 på oppsetningen «Mamma Mia» som spilte for over 200.000 mennesker på Folketeatret i 2009 og han har også medvirket som kapellmestervikar på Oslo Nye Teater på oppsetningene «Guys And Dolls» og «Chicago».

I 2015/16 var han kapellmester og delvis musikalsk ansvarlig for musikaloppsetningen «Mary Poppins» på Folketeatret. Han medvirket også i forestillingen «We Love ABBA» 2016–2018 på Eddekoppen Scene, samt turné.

Han har også gitt ut flere plater med deephouseprosjektet Addvibe til internasjonal anerkjennelse.

I årene 2004–2008 var han ansatt som landsdelsmusiker i gruppen LINK i Scene Finnmark og virker siden som frilanser i Oslo.

## Eksterne lenker
* Tor Egil Braseth Soundcloud
Bente O. Skogvang

**Bente Ovedie Skogvang** (født 1962) er en norsk samisk tidligere fotballdommer som representerer Elverum Fotball. Skogvang begynte å dømme i 1980, hun har vært FIFA-dommer siden 1995 og hun var dommer i Toppserien mellom 1986 og 2007. Hun dømte VM i Sverige 1995, OL i Atlanta 1996 og EM i Tyskland 2001.

Skogvang er pr. 2010 den siste norske dommer som har vært hoveddommer i et seniormesterskap for kvinner.

I 2019 ble Skogvang valgt som styreleder for Riddu Riđđu-festivalen.

## Referanser


## Eksterne lenker
* 
* 
* 
*
Vibeke Karlsen

**Vibeke Karlsen** (født 1. august 1967) er en norsk fotballdommer som representerer Sportsforeningen Grei. 

Karlsen var målvakt for Austrheim IL sitt jentelag som ble kretsmestre for Hordaland i 1981. Hun begynte som dommer i 1983. Hun har vært FIFA-dommer fra 1996 til 2004 og hun har vært toppseriedommer siden 1992. Hun har også dømt EM 1997 i Sverige og OL 2000 i Sydney. Vibeke Karlsen har dømt flere cupfinaler for damer og skal dømme cupfinalen 2009 mellom Røa og Team Strømmen.

## Referanser
Prinsessen av Zambia

**Prinsessen av Zambia** er en ferskvannsfisk i gruppen ciklider
Den blir litt over 7 cm lang. 

Den er pardannende. Begge vokter territoriet, og tilpasser forsvarsstrategien etter hvem inntrengeren er.

Arten har blitt benyttet i flere studier av adferd hos fisk.

## Akvaristikk
Prinsessen av Zambia foretrekker en pH mellom 7,3 og 8,5, en hardhet på ca. 18 og en temperatur på 24-26 °C.

## Referanser


## Eksterne lenker
*
Sumpskog

**Sumpskog**, eller **sumpskogsmark** er ulike typer fuktskog der grunnvannsspeilet står like under markoverflaten. En nær beslektet skogtype er flomskogsmark.

I Norge og ellers i Nord- og Mellom-Europa, kan man skille mellom to typer sumpskog. Den ene er bjørk-, gran- og furuskogene som man finner i kanten av myrer. Her finner man mange av de samme plantene som vokser på myrer, blant annet torvmose. Sumpskoger der det dannes torv kalles **myrskogsmark** i Naturtypebasen.

I den andre typen er det viktigste treslaget svartor. Dette er det eneste europeiske treet som tåler at røttene står i vann, men hegg, ask og mange ''Salix''-arter (selje, pil og vier) trives også på fuktige steder. I slike sumpskoger vokser bekkekarse, bekkeblom, maigull, myrkongle og flere bregnearter.

I USAs sørstater dekker skoger med sumpsypress store områder.

På Sumatra og Borneo finnes artsrike sumpskogsmarker der marka er dekket av torvmose. Trærne kan bli opptil 50 m høye.

## Eksterne lenker
* Faglig grunnlag for handlingsplan for naturtypen rik sumpskog – utkast, Biofokusrapport 2011-9
* Naturtypedatabasen – Flommyr, myrkant og myrskogsmark
Etah

**Etah** er en fraflyttet bygd i Qaanaaq kommune nordvest i Grønland. Den ligger innerst i Smithsundet, på Grønlands vestligste nes, Kap Alexander. 

Da den var bebodd var den den nordligste bebodde bosettingen i verden, men det harde klimaet her, med nesten konstant iskald nordavind, har gjort at bygda nå ikke lenger er bebodd; innbyggerne har flyttet lenger sør. Bygda hadde også en liten butikk da den var bebodd, den er nå selvsagt nedlagt. 

Det finnes fortsatt beboelige hytter her, så det hender at noen bor her på sommers tid. Mot vest, utenfor Etah er havet vanligvis frosset igjen fra oktober til juli, og den kanadiske Ellesmereøya er kun 50 km unna. Dette gjør at jaktturer dit gjerne kan starte herfra. Det er gode jaktforhold her, særlig etter hvalross og isbjørn. Det finnes også flokker med moskusfe i området. 

I 2006 ble det funnet et langhus fra Dorsetkulturen i Etah; det hittil største langhuset som er funnet på Grønland. Langhuset er 41,5 meter langt, nesten like langt som langhuset på Hringariki i Hønefoss. Langhuset har 3 ildsteder. Utgravingen er et resultat av et samrbeid mellom Grønlands Nationalmuseum og Arkiv og amerikanske museumsfolk. 

## Referanser
Parlamentsvalget i Storbritannia 1983

**Parlamentsvalget i [[Storbritannia]]** den 9. juni 1983 ble vunnet av de konservative med en stor majoritet. Regjeringens populariet ble påvirket av seieren i Falklandskrigen, samt forbedringer i økonomien. 

Labours partileder var Michael Foot, som ble regnet som mer venstrevridd en sin forgjenger James Callaghan. Et nytt innslag i 1983 var det sosialdemokratiske partiet, som ble stiftet i 1981 av utbrytere fra Labour. Ved valget i 1983, samt valget i 1987 inngikk dette partiet en valgallianse med det liberale partiet, før de to partiene deretter slo seg sammen til liberaldemokratene. 

Kampanjen var polarisert mellom de to største partiene, de konservative og Labour. Labours forsvars- og utenrikspolitikk ble av mange oppfattet som ekstrem. Partiet gikk blant annet inn for utmeldelse av EU og ensidig kjernevåpennedrustning.

Ved valget fikk alliansen mellom sosialdemokratene og de liberale nesten like mange stemmer som Labour, som gjorde sitt dårligste valg siden valget i 1918. Etter valget gikk Foot av som partileder og ble etterfulgt av Neil Kinnock.

*Totalt antall stemmer: 30 661 309. Alle partier med mer enn 10 000 stemmer er vist.*

*Resultatet for alliansen mellom sosialdemokratene og de liberale er sammenlignet med resultatet for [[Det liberale parti (Storbritannia)|de liberale]] i [[Parlamentsvalget i Storbritannia 1979|valget 1979]].*

*Grensene var endret fra foregående valg. En viktig forandring var at antallet plasser for [[Nord-Irland]] økte fra 12 til 17.*
Ann Wenche Kleven

**Ann Wenche Kleven** (født 1968) er en norsk fotballdommer som er tilknyttet Lørenskog IF.  

Kleven begynte å dømme i 1983. Hun har vært forbundsdommer siden 1987, og var FIFA-dommer i perioden 1995–2008.   

Hun var dommer i EM 1997 i Norge og Sverige, i VM 1999 i USA og EM 2001 i Tyskland. I EM i fotball 2001 dømte hun finalen mellom Tyskland og Sverige. Hun har vært dommer i ni NM-finaler, og var første kvinne til å debutere i den øverste divisjonen for herrer i 1999. Totalt har hun dømt 50 kamper som assistentdommer i herrenes øverste divisjon. Hun har også dømt i to Champions League-kamper for herrer; i Riga og på Færøyene.    

Hun jobber i arrangementkomiteen i Norway Cup og har 40-årsjubileum i 2025. 

Ann Wenche har nylig blitt oppnevnt som dommeransvarlig i gåfotball Norge og skal jobbe med rekruttering og reglement.

Hun har også blitt tatt ut i landslagstroppen til Norge damer 50+ og skal representere Norge i VM til sommeren i Sverige og Malmø.

## Referanser
Vibeké Larsen

**Vibeké Larsen** (født 6. mai 1970) er en norsk fotballdommer som dømmer for Tromsø Idrettslag. Larsen begynte å dømme i 1984, hun har vært FIFA-dommer siden 1996 og hun har vært dommer i Toppserien siden 1989. Hun dømte J19 EM i Canada 2002.
Monica Larsen

**Monica Rykkje** (født 1971) er en norsk dommerveileder og tidligere fotballdommer som representerer Bækkelaget Sportsklubb. Rykkje begynte å dømme i 2004 og hun har vært dommer i Toppserien siden 2007 hvor hun har dømt mer enn 100 kamper. I 2008 ble hun oppnevnt til å dømme cupfinalen for kvinner mellom  og Team Strømmen, og cupfinalen i 2011 mellom Røa og . Fra 2015 er hun dommerveileder blant annet i toppserien.

## Referanser


## Eksterne lenker
* 
* Monica Larsen gir seg som dommer  på Bækkelagets Sportsklub fotball nettside, publisert 26. januar 2015.
*  Monica Larsen på SoccerWay.com (ufullstendig)
* Monica Larsen på KanariPedia (bare LSK Kvinner -kamper)
Tonje Ø. Nordby

**Tonje Øvergaard Nordby** (født 29. mars 1975) er en norsk fotballdommer som representerer Stabæk Fotball. Nordby begynte å dømme i 1990, hun har vært FIFA-dommer siden 2002 og hun har vært dommer i Toppserien siden 2002.
Atlanterhavslange

**Atlanterhavslange** (*Molva macrophthalma*) er en fiskeart i brosmefamilien.

## Referanser


## Eksterne lenker
*
Hege Lanes Steinlund

**Hege Lanes Steinlund** (født 1969) er en norsk tidligere fotballdommer som har dømt OL, VM og EM for kvinner.  

Hun er fra Troms og har alltid spilt og dømt for Furuflaten Idrettslag i Lyngen. Steinlund ble autorisert kretsdommer i 1986 som femten-åring. Hun  har vært FIFA-dommer siden 1997 og hun har vært dommer i Toppserien siden 1993. 

Etter en alvorlig bilulykke i 2003 var hun tilbake i 2004 og dømte J19 EM i Ungarn 2005 og J19 VM i Thailand 2004.

Hun hadde linjedømt i 1. divisjon, da hun ble valgt ut som linjedommer for Odd mot Strømsgodset i Tippeligaen 2007, hvilket  ble hennes debut i herrenes toppdivisjon.
Steinlund var linjedommer i finalen av Sommer-OL 2008 i Beijing da USA slo Brasil.  Og hun ble første kvinnelige linjedommer i herrenes cupfinale, da hun dømte Norgesmesterskapet i fotball for menn 2010. Hun ga seg i 2013 etter å ha vært linjedommer i 86 kamper i Tippeligaen.

Hun er samboer med den svenske toppdommer og brannmann Martin Hansson (født 1971).

## Referanser
Nuttall (topp)

En **nuttall** er en betegnelse på en topp i England eller Wales som når 2&nbsp;000 fot over havet, tilsvarende 610 meter over havet, og har en primærfaktor på minst 50 fot (ca.15,2 m). Det er totalt 442 nuttalls, hvorav 254 befinner seg i England og 188 i Wales. 

Listen ble først laget av John og Anne Nuttall, som inkluderte den i sitt tobindsverk *The Mountains of England & Wales.*

Fordi klassifiseringen har en primærfaktor på bare 15&nbsp;meter, kritiseres den av enkelte for å ta med for mange ubetydelige topper. Hewitt er en klassifisering hvor man søker å rette opp dette ved at det kreves primærfaktor på minst 30&nbsp;meter. 

Med unntak av Pillar Rock i Lake District kan man nå alle nuttalls uten å måtte klatre. Per juli 2024 var det registrert at 277 mennesker hadde nådd samtlige topper på listen. (335 om man ikke regner med Pillar Rock).

## Referanser
Kompleks

**Kompleks** (sammensatt) kan referere til:

* Kompleks (biologi)
* Kompleks (kjemi)
* Kompleks (psykologi)
* Kompleks (teori) – (Skole)
* Kompleksitet, en egenskap ved algoritmer
** Kompleksitetsteori
* Komplekse tall, tall som inneholder både en reell del og en imaginær del
Wainwright (topp)

En **wainwright** er en topp i den engelske nasjonalparken Lake District som har omtale i Alfred Wainwrights syvbindsverk *Pictorial Guides to the Lakeland Fells*. Toppene er lokalt kjent som *fells*. 

I bokverket sitt beskrev Wainwright i alt 214 topper, som har fått hans navn som samlebetegnelse. Det er ingen krav til absolutt høyde eller primærfaktor, kun at Wainwright mente de var verdt å ta med. 

I 1974 ga Alfred Wainwright ut supplementsbindet *The Outlying Fells of Lakeland*, der han beskriver ytterligere 116 topper. 

## Referanser
Drangedal Bilruter

**Drangedal Bilruter** er et busselskap hjemmehørende i Drangedal i Telemark. Selskapet hadde fram til 2019 all rutetrafikk i Drangedal, og også noe i nabokommunene Bamble og Kragerø.

Den første rutebilen i Drangedal startet i 1909, og i tiden etter dette ble det startet flere mindre rutebilselskaper i de forskjellige delene av kommunen. I 1958 ble disse slått sammen til ett selskap; Drangedal Bilruter.

Selskapet hadde i 2006 totalt 126 ansatte, hvorav 3 i datterselskapet *Tele-Tur* og var Drangedal kommunes største private bedrift.

Bilrutenes opprinnelig ruteområde som omfatter ruter i Drangedal kommune og ruter til Kragerø ble i 2010 lagt ut på anbud, som selskapet vant. Kontrakten varte fra 28. juni 2011 og seks år fram i tid, med mulighet for opptil to års forlengelse. 1. juli 2012 overtok selskapet rutene i Kragerø og deler av Bamble fra Nettbuss Sør som opprinnelig hadde vunnet anbudskontrakten for området. 25. mars 2013 overtok selskapet også Kragerø Fjordbåtselskaps bussruter i sørlige deler av Kragerø og på øyene ved virksomhetsoverdragelse.

Fra og med 1. juli 2019 opphørte rutebilavdelingen i selskapet. Da hadde Vy Buss AS vunnet anbudet, og overtok rutekjøringen. Drangedal Bilruter beholder noen busser for lokal turkjøring, resten selges.

Drangedal bilruter har i dag (2020) følgende avdelinger:
* Sjekkpunkt Drangedal ( Verksted)
* Vianor Drangedal ( Partner)
* Circle K Bamble
* Helseekspress – Haugesund
* Helsebuss – Lillehammer
* Administrasjon

## Referanser




## Eksterne lenker
*
Samand

**Samand** er et iransk bilmerke produsert av industriselskapet Iran Khodro.

Samand er bygd på plattformen til Peugeot 405. Peugeot 405 produseres også i Iran og PSA Peugeot Citroën har hatt samarbeid med Iran siden slutten av 1970-årene.

## Eksport
Foruten mange land i Midtøsten eksporteres Samand til Russland, Bulgaria, Tadsjikistan, Pakistan og Afghanistan.

Ved siden av Iran er det også opprettet produksjon av bilmerket i Belarus, Venezuela, Syria, Aserbajdsjan.

## Eksterne lenker
*
Lofjorden

**Lofjorden** er en fjord mellom Frosta og Åsen (Levanger) i Nord-Trøndelag,  og er en arm av Åsenfjorden som igjen er en del av Trondheimsfjorden. Fjorden har innløp mellom Lauvtangen i sør og Langøya i nord og strekker seg rundt to kilometer østover til grenda Lo, som den har navn etter.

Hjelpekrysseren «Berlin» lå internert i Lofjorden fra høsten 1917.

## Referanser
Mortavika

**Mortavika** er et ferjested på Rennesøy i Stavanger kommune i Rogaland. Herfra går det ferje over Boknafjorden til Arsvågen i Bokn. Ferjestrekningen Mortavika–Arsvågen er en del av E39. Ferjeleiet har oppstillingsplass til 400 biler.  

## Referanser
Kvalsundet tidevannskraftverk

**Kvalsundet tidevannskraftverk** var to tidevannskraftverk i Kvalsundet i Hammerfest kommune i Finnmark. Midlere årsproduksjon var 0,7 GWh. Verket fikk konsesjon i 2001.

Driften av kraftverket ble gitt opp 2008 av økonomiske grunner. 2016 ble tre turbiner fra Kvalsundet overtatt av tidevannsprosjektet MeyGen i Skottland.

Kraftverket utnyttet tidevannstrømmen i det smale Kvaløysundet. Kvalsundet tidevannskraftverk var da det ble satt ned 13. november 2003, verdens første nettilknyttede tidevannskraftverk. Det er utviklet av Hammerfest Strøm AS, som også er hovedeier. Kraftverket var Norges første og ett av bare to fullskala tidevannskraftverk i Norge.

Kraftverket var et pionerverk laget for å teste ut ny teknologi. Verket besto at en turbin som var plassert på havbunnen under Kvalsundbrua. Installert effekt var 300 kW. Turbinen var en propellturbin med pitchregulerte blader for å høyne virkningsgraden og kunne utnytte vannstrømmen begge veier. 

## Referanser




## Kilder
*NVE
Nedre Porsa kraftverk

**Nedre Porsa Kraftverk** er et vannkraftverk i Hammerfest kommune i Finnmark.

Kraftverket utnytter et fall på 215 meter fra Storvatnet til havnivå. Til Storvatnet overføres det vann fra Øvre Porsa kraftverk. Verket startet produksjonen i 1959.

Det er installert to francisturbiner på totalt 12,8 MW. Midlere årsproduksjon er på 58 GWh.

Eier av Porsa Kraftlag AS.

I forbindelse med gruvedrift ble det bygd et kraftverk her i 1918. Det ble ødelagt av tyskerne under tvangsevakueringen i 1944. I 1947 ble det igjen satt i drift, og ble så nedlagt da det nye kraftverket overtok i 1959.

## Referanser


## Kilder
* NVE vannkraftdatabase
* Store Norske Leksikon
* NVE: Historikk
Øvre Porsa kraftverk

**Øvre Porsa Kraftverk** er et vannkraftverk i Hammerfest kommune i Finnmark.

Kraftverket utnytter fallet fra Gruvvatnet til Storvatnet som  er inntaksmagasin for Nedre Porsa kraftverk.

Det er installert en horisontal francisturbin på 1,7 MW.  Årsproduksjonen er om lag 10 GWh.

Krafverket ble helrenovert i 2017, det ble satt inn nytt, mindre aggregat. Generatoreffekt ble redusert fra 3,3 til 2 MVA.

Kraftverket eies av Porsa Kraftlag AS, som eies av Hammerfest Energi, Alta Kraftlag og Repvåg Kraftlag med hhv 70-, 20- og 10% eierandel..

Kraftverket ble våren 2025 tatt inn på NVEs liste over kraftanlegg som kulturminner.

## Referanser


## Kilder
* 
* NVE vannkraftdatabase
* Spetals verk - turbinleveranse
Slaget om Ortona

**Slaget om Ortona** (fra 20. desember 1943 til 28. desember 1943) var et lite, men ekstremt voldsomt slag kjempet mellom tyske fallskjermjegere og angripende canadiske styrker. Det var sett på som et av Canadas største prestasjoner under andre verdenskrig.

## Eksterne lenker
*
Kameltå

**Kameltå** (fra engelsk: *camel toe*) er et uttrykk som betegner konturen av de ytre kjønnsleppene og kløften imellom når de blir tydelig synlige utenpå buksene som en kvinne bærer. Uttrykket stammer fra nyere amerikansk kultur.

En nyere, mindre brukt betydning av *kameltå* er en estetisk avbildning av kjønnsområdet til en kvinne, hvor spalten er synlig, men lukket. Hun kan for en kameltå ha hår eller være barbert. En slik kameltå er ikke i første rekke ment som pornografi.

## Referanser
Arthur Bigge

**Arthur John Bigge**, 1. baron Stamfordham, (født 18. juni 1849, død 31. mars 1931) var dronning Victorias privatsekretær i de siste årene av hennes regjeringstid, og også for kong Georg V i mesteparten av hans tid som monark og fem til sin egen død.

Bigge ble hedret med en rekke ordener og utmerkelser. Han ble utnevnt til storkorsridder av Order of the Bath og storkorsridder av Royal Victorian Order, storkommandørridder av Den indiske imperieordenen, kommandørridder av Sankt Mikaels og Sankt Georgs orden og kommandørridder av Indias stjerneorden. Han ble også tildelt Imperial Service Order.

Bigge var medlem av Det kongelige råd fra 1910, året etter ble han adlet som baron Stamfordham, en tittel som døde ut med han, da han ikke fikk mannlige arvinger.

Han var morfar til Michael Adeane, som var dronning Elisabeth II sin privatsekretær fra 1953 til 1972.

## Referanser


## Eksterne lenker
*